CELEX: 22013D0206
Language: bg
Date: 2013-11-08 00:00:00
Title: Решение на Съвместния комитет на ЕИП № 206/2013 от 8 ноември 2013 година за изменение на приложение XV (Държавна помощ) към Споразумението за ЕИП

27.3.2014   
            
            
               BG
            
            
               Официален вестник на Европейския съюз
            
            
               L 92/32
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 206/2013
   от 8 ноември 2013 година
   за изменение на приложение XV (Държавна помощ) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство (Споразумението за ЕИП), и по-специално член 98 от него,
   като има предвид, че:
   
               (1)
            
            
               Срокът на действие на Регламент (ЕО) № 1540/98 на Съвета (1), който е включен в Споразумението за ЕИП, изтече на 31 декември 2003 г. и следователно позоваването на регламента следва да бъде заличено от Споразумението за ЕИП.
            
         
               (2)
            
            
               Срокът на действие на Регламент (ЕО) № 1177/2002 на Съвета (2), който е включен в Споразумението за ЕИП, изтече на 31 март 2005 г., след като беше удължен с Регламент (ЕО) № 502/2004 на Съвета (3), и следователно позоваването на регламента следва да бъде заличено от Споразумението за ЕИП.
            
         
               (3)
            
            
               Срокът на действие на Решение № 2496/96/ЕОВС на Комисията (4), което е включено в Споразумението за ЕИП, изтече на 22 юли 2002 г. и следователно позоваването на решението следва да бъде заличено от Споразумението за ЕИП.
            
         
               (4)
            
            
               Ето защо приложение XV към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Текстът на точки 1aa (Решение № 2496/96/ЕОВС на Комисията), 1б (Регламент (ЕО) № 1540/98 на Съвета) и 1ва (Регламент (ЕО) № 1177/2002 на Съвета) от приложение XV към Споразумението за ЕИП се заличава.
   Член 2
   Настоящото решение влиза в сила на 9 ноември 2013 г., при условие че са внесени всички нотификации, предвидени в член 103, параграф 1 от Споразумението за ЕИП (5).
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 8 ноември 2013 година.
      
         
            За Съвместния комитет на ЕИП
         
         
            Председател
         
         Thórir IBSEN
         
      
   
   
      (1)  ОВ L 202, 18.7.1998 г., стр. 1.
   
      (2)  ОВ L 172, 2.7.2002 г., стр. 1.
   
      (3)  ОВ L 81, 19.3.2004 г., стр. 6.
   
      (4)  ОВ L 338, 28.12.1996 г., стр. 42.
   
      (5)  Без отбелязани конституционни изисквания.